Vrou se gunstelingdosent toe boonop haar susterKaren Cometa-Zempel het eers 30 jaar later uitgevind haar suster was toe al die tyd een van die studente in haar klas. Foto: Facebook Fox 13 berig Diane DiProspero Cook was in 1985 ŉ student aan Bryant and Stratton College in New York waar sy ŉ klas bygewoon het wat deur Karen Cometa-Zempel aangebied is. Die twee vroue het geen benul gehad dat hulle eintlik familie van mekaar is nie, maar het baie goed oor die weg gekom. Albei is as kinders aangeneem en het in New York grootgeword. Eers toe hulle verlede maand, 30 jaar ná hul eerste ontmoeting, elkeen ŉ brief met dié inligting van die New Yorkse aannemingsagentskap ontvang het, het hulle besef dat hulle susters is. DiProspero Cook het aan ABC News vertel dat sy verbaas is oor al die klein goedjies wat sy en haar suster gemeen het, soos dat albei linkshandig is, na ŉ Katolieke skool toe gegaan het en as versorgers vir bejaarde familielede gedien het.